# Nopean puuttumisen metodi (NOPU) Kotka-Kymin seurakunnan rippikouluissa

Nopu- metodia käytetään tilanteissa, joissa rippikouluryhmässä esiintyy vakavia käytöshäiriöitä. Tavoitteena on turvata kaikille rippikoululaisille rauhallinen ja turvallinen oppimisympäristö.

1. Rippikouluohjaajan normaalit puuttumisen keinot

* rakentava keskustelu rippikoululaisen kanssa / rikkeen korjausratkaisu

→

2. Toistuva häiriköinti / vakavampi rike (yksin rippikouluohjaajan keinot eivät riitä)

* keskustelu lähimpien työtovereiden kanssa
* Rippikoululainen soittaa huoltajalle ja kertoo tapahtuneesta. Mikäli rippikoululainen ei soita, ohjaaja soittaa tämän läsnä ollessa
	+ Keskustellaan rippikoululaisen kanssa, miten asia korjataan / korvataan
	+ Aloite / ehdotus rippikoululaiselta itseltään
	+ Kirjataan keskustelun tulokset / ratkaisut
	+ Seuranta, sovitaan jatkotapaaminen (esimerkiksi leirillä saman päivän iltana)

→

3. Rike uusitaan / häiritsevä käytös jatkuu

* Rippikoululainen otetaan keskusteluun
* Kutsutaan huoltaja kurssikeskukseen neuvottelemaan (rippikoululainen, huoltaja(t) ja rippikoulun ohjaajat läsnä keskustelussa)
* Kirjataan keskustelun tulokset /ratkaisut
* Seuranta, sovitaan jatkotapaaminen (esim. saman päivän iltana) rippikoululaisen kanssa

→

4. Rippikoululainen toimii edelleen häiritsevästi / rikkomukset jatkuvat

* Kirkkoherra paikalle
* Huoltaja mukaan tapaamiseen
* Toiminta keskustelun pohjalta ja / tai kirkkoherran päätöksellä rippikoululaisen rippikoulun keskeytyminen

Mikäli rippikoululainen joutuu keskeyttämään rippikoulunsa, selvitämme samalla hänen mahdollisuutensa suorittaa rippikoulu (loppuun) myöhemmin.